Is-sena 1972, żmien il-Kappillan Dun Ġużepp Schembri, kienet sena mportanti ħafna fl-istorja tal- Ikona tal-Madonna tal-Melllieħa, meqjuma għal tant mijiet ta' snin fis-Santwarju tagħha. Dik is-sena ġie deċiż li għandhom isiru tentattivi biex terġa' tinstab, jew aħjar tinkixef, ix-xbieha l-antika tal-Madonna. Kien magħruf li kien hemm xbieha oħra mpenġija taħt mid-dokument miktub waqt il-Vista Pastorali tal-Isqof Mons Tommaso Gargallo tal-1587. Waqt din iż-żjara fil-Mellieħa, dan l-Isqof kien ordna li titpenġa xbieha oħra fuq dik li kien hemm għax ma kinitx għadha tidher sew għall-ħafna pellegrini li kienu jżuru s-Santwarju dak iż-żmien. Biex titneħħa it-tpenġija li x'aktarx saret għall- ħabta tal-1610, biċċa xogħol delikata ħafna, tqabbad ir-restawratur Samuel Buġeja li, wara ħafna xogħol ta' paċenzja kbira u ta' sogru kbir, irnexxilu jneħħi ħafna mix-xbieha li kienet impenġija fuq l-oħra biex seta' jerġa' jġib għad-dawl dik antika. Niftakru jgħid li kienet biċċa xogħol ta' responsabbiltà enormi u għamel iljieli sħaħ ma jistax jorqod minħabba f'hekk. Meta kellu f'idejh 60 fil-mija tal-kwadru kollu, waqaf, u rrestawrah għax ma riedx jispiċċa b'inqas. tal-MadonnajtaliMellieħa — L-ikbar problemi għalih kienu l-wiċċ. tal- Madonna, speċjalment qrib l-għajn xellugija tagħha, parti minn wiċċ il-Bambin u l-parti vojta li sab in-naħa ta' isfel. Dawn it-tliet partijiet tal-Ikona kienu ġew trattati ħażin waqt attakk tal-furbani nhar il-Ħadd 6 ta' Lulju 1614. Id-diversi daqqiet li ngħatw bix-xwabel mill-furbani fuq ix-Xbieha tal- Madonna, l-iktar dawk fil-parti t'isfel, ġew mimlija b'kulur vjola, sinjal ċar li kienet parti miżjuda mir- restawratur biex jagħmel il-kwadru iktar unit. Iż-żmien jgħaddi u ma jistenna lil ħadd. Minn dakinhar sallum għaddew 45 sena u l-Ikona tal- Madonna reġa' kellha bżonn restawr għax kienet bdiet tiddeterjora sewwa. Tqabbdu restawraturi mill-Atelier. del: Restauro, magħmul minn konservazzjonisti Maltin u Taljani, li jispeċjalizzaw f'xogħol ta' konservazzjoni ta' xogħlijiet tal- arti. L-għan tagħhom huwa li, b'taħlita ta' tagħrif u esperjenza, jiksbu l-aħjar riżultati possibbli biex iħallu wirt artistiku mprezzabbli għal ġenerazzjonijiet futuri. Wara xhur ta' studju dwar il-kwalità tal-blat, tal-kuluri u tal-ambjent ta' madwar l-Ikona u ta' Xbieha mirakoluża tal-Madonna tal-Mellieħa inkurunata fl-24 ta' Settembru 1899. Il-Mellieħa, Malta Għaqda Mużikali Imperial IL-MELLIEĦA ħafna aspetti oħra marbuta mar-restawr, beda x-xogħol biex tiġi rrestawrata u ppreservata l-Ikona antikissima u qaddisa tal-Madonna tal-Mellieħa. Hawn qegħdin naraw kif tidher illum din l-Ikona wara tliet snin ta' xogħol li sar b'ħafna attenzjoni u reqqa mir-restawraturi Maltin u Taljani. Din ix- xbieha tal-epoka Siculo-Biżantina ġiet klassifikata bħala waħda Hodegetria, jiġifieri Dik li qed turi lil Binha Ġest bħala t-Triq li aħna rridu ngħaddu minna biex finalment naslu għand Alla. Dak is-sebgħa kemm kemm jidher taħt għonq il-Madonna huwa indikattiv ħafna tal-pożizzjoni tal-id li parzjalment qed turi lil Ġesii. Inħoss li l-iktar ħaġa mportanti huma dawk iż- żewġ kelmiet bil-Latin li ħarġu ċarissimi f'dan l-aħħar intervent ta' restawr, jiġifieri t-taqsira MAT, għal Mater, Omm, li tidher fuq in-naħa tax-xellug meta tħares lejn l-Ikona, u DEI, Alla, li tinsab fuq in-naħa l-oħra tal-lemin wara ras il-Madonna. Flimkien jagħtuna dak l-isem tant sabiħ li bih hi mżejna l-Madonna, dak li bil-Grieg huwa Teotokos, jiġifieri Omm Alla. Illum għandna l-aħħar verżjoni ta' din ix-Xbieha hekk enigmatika, li tant ħabbtet u għadha tħabbat storiċi tal-arti. Fittixt fil-fond u fit-tul f'ħafna sorsi cd Ta' Peter Maltese Cuisine fċeq (Fresh Fish Dishes. Ġorġ Borg Olivier Str. Il-Mellieħa - Malta Tel: 21 523537 differenti li jitrattaw dwar l-ikoni tal-Madonna, kemm Ortodossi Russi u Griegi u f'postijiet oħra biex nara jirnexxilix insib waħda tixbaħha, iżda qatt ma ltqajt ma' xi ħaġa simili. Wara kollox, mhix il-pittura, ix-xbieha, l-istampa, li tagħmel is-Santwarju tal-Madonna tal-Mellieħa post qaddis, iżda l-preżenza tal-Beata Verġni Marija li tinħass meta wieħed jirfes mill- bieb 'il ġewwa. Hija dik ix-xi ħaġa li tiġbed lejha tant u tant pellegrini li jiġu minn kull parti tad-dinja jitolbuha u jaqilgħu l-grazzji li jeħtieġu bla ma ħadd ikun jaf x'ġara. Mirakli li jseħħu fis-silenzju tal- moħħ u tal-qalb ta' eluf ta' nies li jsibu s-serħan fil- preżenza tal-Omm Ħanina tal-Mellieħa. L-istorja ta' din ix-Xbieha enigmatika ma tieqafx hawn u konvint li għad baqa' aktar tagħrif x'jinstab dwarha. Hemm probabiltà kbira li l-patrijiet Agostinjani kienu preżenti fis-Santwarju fis-Seklu 5 u l-Biżantini kienu hawn Malta madwar is-sena 800WK u possibilment jista' jagħti l-każ li hemm fdalijiet ta' xbieha oħra aktar antika mpenġija aktar 'l isfel fuq il-blat moħbija wara l-artal. Forsi ż-żmien għad jagħtina dawl aktar wiesa' dwar il- qedem tad-devozzjoni lejn il-Beata Ommna Marija tal-Mellieħa.